
vALSTYBINĖ KAINŲ IR ENERGETIKOS KONTROLĖS KOMISIJA

NUTARIMAS

DĖL Viešosios įstaigos velžio komunalinio ūkio

šilumos tiekimo licencijos pakeitimo

2013 m. sausio 14 d. Nr. O3-2
Vilnius

Vadovaudamasi Lietuvos Respublikos šilumos ūkio įstatymo (Žin., 2003, Nr. 51-2254; 2007, Nr. 130-5259; 2010, Nr. 1-6) 30 straipsniu, Šilumos tiekimo licencijavimo taisyklių, patvirtintų Lietuvos Respublikos Vyriausybės 2003 m. liepos 25 d. nutarimu Nr. 982 (Žin., 2003, Nr. 75-3481; 2010, Nr. 33-1556), 9.1 ir 23 punktais, atsižvelgdama į viešosios įstaigos 
Velžio komunalinio ūkio 2012 m. spalio 10 d. raštu Nr. S5-640 pateiktą prašymą, 
2012 m. gruodžio 27 d. gautą patikslintą prašymą bei Valstybinės kainų ir energetikos kontrolės komisijos (toliau – Komisija) Šilumos ir vandens departamento Kainų ir investicijų skyriaus 
2013 m. sausio 7 d. pažymą Nr. O5-6 ,,Dėl viešosios įstaigos Velžio komunalinio ūkio šilumos tiekimo licencijos pakeitimo“, Komisija n u t a r i a:

Pakeisti viešajai įstaigai Velžio komunaliniam ūkiui Komisijos 2004 m. balandžio 29 d. nutarimu Nr. O3-60 išduotą Šilumos tiekimo licenciją Nr. L4-ŠT-41, papildant licencijos priedo ,,Teritorija, kurioje vykdoma licencijuojama veikla“ 2 punktą licencijos turėtojo vykdomos šilumos tiekimo veiklos teritorijomis, įrašant Krekenavos miestelį ir Žibartonių kaimą (pridedama).

Šis nutarimas gali būti skundžiamas Lietuvos Respublikos administracinių bylų teisenos įstatymo (Žin., 1999, Nr. 13-308; 2000, Nr. 85-2566) nustatyta tvarka ir sąlygomis.

VALSTYBINĖ KAINŲ IR ENERGETIKOS KONTROLĖS KOMISIJA
ENERGETIKOS VEIKLOS LICENCIJA

Nr. L4–ŠT–41
Vadovaujantis Lietuvos Respublikos šilumos ūkio įstatymo (Žin., 2003, Nr. 51-2254; 
2007, Nr. 130-5259; 2010, Nr. 1-6) 30 straipsniu, Šilumos tiekimo licencijavimo taisyklėmis, patvirtintomis Lietuvos Respublikos Vyriausybės 2003 m. liepos 25 d. nutarimu Nr. 982 „Dėl teisės aktų, būtinų Lietuvos Respublikos šilumos ūkio įstatymui įgyvendinti, patvirtinimo“ (Žin., 2003, Nr. 75-3481, 2010, Nr. 33-1556), 23 punktu ir Valstybinės kainų ir energetikos kontrolės komisijos 2013 m. sausio 14 d. nutarimu Nr. O3-2,
viešajai įstaigai Velžio komunaliniam ūkiui

(įmonės kodas - 168967899, buveinės adresas - Nevėžio g. 54, Velžio k., LT-38129 Panevėžio r.)

(toliau – Licencijos turėtojas) išduota Energetikos veiklos licencija (toliau – Licencija) suteikia teisę verstis šilumos tiekimo veikla teritorijoje, nurodytoje Licencijos priede.


Licencijos priedas yra neatskiriama šios Licencijos dalis.


Licencijos turėtojas privalo laikytis Europos Sąjungos teisės aktų, Lietuvos Respublikos energetikos įstatymo, kitų įstatymų ir teisės aktų, reglamentuojančių licencijuojamą energetikos veiklą.

Išdavimo data 2004-04-29

         A.V.

Energetikos veiklos licencijos 
Nr. L4–ŠT–41 priedas

TERITORIJA, KURIOJE VYKDOMA LICENCIJUOJAMA VEIKLA
1. Šis dokumentas nustato Energetikos veiklos licencijos Nr. L4–ŠT–41
(toliau – Licencija), išduotos viešajai įstaigai Velžio komunaliniam ūkiui, įmonės 
kodas - 168967899, buveinės adresas – Nevėžio g. 54, Velžio k., LT-38129 Panevėžio r. 
(toliau – Licencijos turėtojas), teritoriją, kurioje vykdoma šilumos tiekimo veikla.
2. Licencijos turėtojas vykdo šilumos tiekimo veiklą Panevėžio rajono savivaldybėje – Geležių, Miežiškių, Naujamiesčio, Raguvos, Ramygalos, Smilgių ir Krekenavos miestelių, Berniūnų, Bernatonių, Daukniūnų, Daniūnų, Dembavos, Ėriškių, Gustonių, Jotainių, Katinų, Karsakiškio, Nevėžio, Paįstrio, Perekšlių, Sujetų, Šilagalio, Šilų, Tiltagalių, Upytės, Vadoklių, Velžio ir Žibartonių kaimų teritorijose, išskyrus kitose Panevėžio rajono savivaldybės ar Valstybinės kainų ir energetikos kontrolės komisijos išduotose licencijose apibrėžtas teritorijas.

